周記點心果然名不虛傳，流心西多士真係不得了！本身喺果頭諗住去食lunch ，亦唔識呢間野，見到勁多人都諗住放棄！好在臨放棄時有位，其實原本以為呢間野淨係食點心，但見到佢貼啲報紙，先知原來西多士咁出名！我哋叫咗好多點心，都非常高質，雖然佢係茶餐廳嘅格局，但好味過唔少茶樓！我地最尾嗌咗個多士諗住做甜品，一切開果然不得了，真係堅流心，好好食！唔怪得咁出名！多士有好多味道，但真係太飽，下次嚟真係要試埋其他！